pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ก.แรงงาน ประชุมหารือระดับเจ้าหน้าที่อาวุโส Abu Dhabi Dialogue (ADD)
วันพฤหัสบดีที่ 10 พฤษภาคม 2561
ก.แรงงาน ประชุมหารือระดับเจ้าหน้าที่อาวุโส Abu Dhabi Dialogue (ADD)
ก.แรงงาน ประชุมหารือระดับเจ้าหน้าที่อาวุโส Abu Dhabi Dialogue (ADD)
นายสมศักดิ์ อภิวันทนกุล ผู้ช่วยปลัดกระทรวงแรงงาน เป็นหัวหน้าคณะผู้แทนไทย เข้าร่วมการประชุมหารือระดับเจ้าหน้าที่อาวุโส Abu Dhabi Dialogue (ADD) ระหว่างวันที่ 8 – 9 พฤษภาคม 2561 ณ กรุงโคลัมโบ สาธารณรัฐสังคมนิยมประชาธิปไตยศรีลังกา (Abu Dhabi Dialogue among the Asian Labour-Sending and Receiving Countries) โดยการประชุมครั้งนี้ มีวัตถุประสงค์เพื่อแลกเปลี่ยนข้อมูลและส่งเสริมความร่วมมือทางวิชาการ เพื่อยกระดับและพัฒนาคุณภาพชีวิตและความเป็นอยู่ของแรงงานตลอดกระบวนการเคลื่อนย้ายแรงงาน เพื่อให้การเคลื่อนย้ายแรงงานเป็นไปอย่างเป็นธรรม ปลอดภัย และเกิดประโยชน์สูงสุดทั้งต่อประเทศผู้ส่งและประเทศผู้รับ ทั้งนี้ รัฐบาลสหรัฐอาหรับเอมิเรตส์ และสาธารณรัฐสังคมนิยมประชาธิปไตยศรีลังกาเป็นเจ้าภาพร่วมในการจัดการประชุม โดยประเทศไทยเข้าร่วมเป็นสมาชิกในกรอบความร่วมมือดังกล่าวตั้งแต่ปี 2551
ผู้เข้าร่วมการประชุม ประกอบด้วย ผู้แทนจากประเทศสมาชิก ADD ผู้แทนจากประเทศผู้สังเกตการณ์ และองค์กรระหว่างประเทศ รวมทั้งสิ้น 100 คน โดยมีผู้แทนสํานักประสานความร่วมมือระหว่างประเทศ สป. และกรมการจัดหางานจากประเทศไทยเข้าร่วมประชุมด้วย
หัวข้อหลักในการประชุมประกอบด้วย การนําเสนองานวิจัยในประเด็นการดําเนินงานตามโครงการ CIOP (Comprehensive Information and Orientation Program) ซึ่งเป็นการจับคู่ระหว่างประเทศสมาชิก ADD (ประเทศผู้รับ) และประเทศสมาชิก CP (ประเทศผู้ส่งแรงงาน) การพิจารณาปรับแนวทางการดําเนินการให้สอดคล้องกับข้อตกลง GCM (Global Compact on Safe, Orderly and Regular Migration) การเสริมสร้างความเข้มแข็งเชิงนโยบายของประเทศต้นทางและประเทศปลายทางในการจ้างงาน ข้อตกลงยอมรับร่วมคุณสมบัติวิชาชีพ (MRA) และทิศทางการจ้างงานคนทํางานบ้าน (domestic workers) ในประเทศกลุ่มอ่าวในอนาคต
นอกจากนี้ ที่ประชุมได้รับทราบการเปิดตัวเว็บไซต์ของ Abu Dhabi Dialogue และได้หารือและแลกเปลี่ยนความรู้ ข้อคิดเห็นเกี่ยวกับการนําเทคโนโลยีเข้ามาส่งเสริมและสนับสนุนการจัดส่งแรงงานระหว่างประเทศผู้รับและผู้ส่ง การพัฒนาทักษะฝีมือแรงงาน การพัฒนามาตรฐานคุณวุฒิวิชาชีพในระดับภูมิภาค เพื่อให้การรับรองทักษะฝีมือแรงงานเป็นมาตรฐาน การส่งเสริมบทบาทของภาคเอกชนและภาคประชาสังคมในกระบวนการเคลื่อนย้ายแรงงาน การขยายความคุ้มครองทางสังคมในประเด็นด้านสิทธิมนุษยชนของแรงงานต่างด้าว การนําเสนองานวิจัยและสถานการณ์และรูปแบบการจ้างงานคนทํางานบ้าน (domestic workers) ในประเทศกลุ่มอ่าวอาหรับ แนวโน้ม ข้อเสนอแนะ และประเด็นท้าทายในอนาคต ตลอดจนการขยายความร่วมมือกรอบข้อตกลงคุณสมบัติวิชาชีพ กลุ่มประเทศอาหรับจับคู่กับประเทศเอเซีย (อินเดีย/ปากีสถาน/ฟิลิปปินส์) เป็นต้น
+++++++++++++++++++
กองเผยแพร่และประชาสัมพันธ์
กลุ่มงานอาเซียน สํานักประสานความร่วมมือระหว่างประเทศ ข้อมูล
10 พฤษภาคม 2561
รัฐบาลไทย-ข่าวทำเนียบรัฐบาล-กยศ. เร่งโค้งสุดท้าย ชำระหนี้ลดเบี้ยปรับ 75-80% หรือพักชำระหนี้ 1 ปี ยื่นรับสิทธิภายใน 29 ก.พ. 63 นี้เท่านั้น
วันพฤหัสบดีที่ 20 กุมภาพันธ์ 2563
กยศ. เร่งโค้งสุดท้าย ชําระหนี้ลดเบี้ยปรับ 75-80% หรือพักชําระหนี้ 1 ปี ยื่นรับสิทธิภายใน 29 ก.พ. 63 นี้เท่านั้น
กองทุนเงินให้กู้ยืมเพื่อการศึกษา (กยศ.) กระตุ้นมาตรการแก้ปัญหาหนี้โดยการลดเบี้ยปรับ 75-80% และให้โอกาสพักชําระหนี้สําหรับผู้ที่มีบัตรสวัสดิการแห่งรัฐ โดยต้องยื่นขอรับสิทธิภายในวันที่ 29 ก.พ. 2563 นี้เท่านั้น
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) ได้เปิดเผยว่า “ขณะนี้ใกล้สิ้นสุดระยะเวลาของมาตรการแก้ไขปัญหาหนี้ กยศ. ซึ่งกองทุนให้ส่วนลดเบี้ยปรับสําหรับผู้กู้ยืมที่มีหนี้ค้างชําระไม่ว่าจะเป็นการชําระหนี้ปิดบัญชี หรือชําระหนี้เฉพาะที่ค้างทั้งหมด รวมถึงให้โอกาสในการพักชําระหนี้แก่ผู้กู้ที่มีบัตรสวัสดิการแห่งรัฐ ในระหว่างวันที่ 1 กันยายน 2562 – 29 กุมภาพันธ์ 2563 นี้เท่านั้น โดยผู้กู้ยืมที่มีสิทธิสามารถแจ้งความประสงค์เข้าร่วมมาตรการดังกล่าวตามเงื่อนไขที่กองทุนกําหนด ดังนี้
1. ลดเบี้ยปรับในอัตราร้อยละ 80 สําหรับผู้กู้ยืมเงินทุกกลุ่มที่ค้างชําระหนี้และปิดบัญชีในครั้งเดียว
- กรณีผู้กู้ยืมก่อนฟ้องคดี โดยติดต่อชําระหนี้ที่ธนาคารกรุงไทยหรือธนาคารอิสลามแห่งประเทศไทย
- กรณีผู้กู้ยืมถูกดําเนินคดี ลงทะเบียนขอรับสิทธิได้ที่เว็บไซต์ กยศ. โดยผู้กู้ยืมต้องชําระค่าทนายความและค่าฤชาธรรมเนียมศาลให้เสร็จสิ้นก่อนชําระหนี้ปิดบัญชี
2. ลดเบี้ยปรับในอัตราร้อยละ 75 กรณีผู้กู้ยืมเงินก่อนฟ้องคดีที่ชําระหนี้ค้างทั้งหมด ให้มีสถานะปกติ (ไม่ค้างชําระ) โดยติดต่อชําระหนี้ที่ธนาคารกรุงไทย หรือธนาคารอิสลามแห่งประเทศไทย ได้ทันที
3. พักชําระหนี้ 1 ปี สําหรับผู้กู้ยืมที่มีบัตรสวัสดิการแห่งรัฐ เฉพาะกลุ่มผู้กู้ยืมก่อนฟ้องคดี กรณีผู้ที่มีงวดชําระเป็นรายปี จะพักชําระหนี้ในงวดปี 2563 และผู้กู้ยืมจะต้องกลับมาชําระหนี้ ในวันที่ 5 กรกฎาคม 2564 ส่วนกรณีผู้ที่มีงวดชําระเป็นรายเดือน จะพักชําระหนี้ได้ 12 เดือน นับตั้งแต่เดือนถัดไปที่กองทุนอนุมัติ โดยในระหว่างพักชําระหนี้กองทุนจะไม่ถือว่าผู้กู้ยืมผิดนัดชําระหนี้ ผู้กู้สามารถลงทะเบียนขอรับสิทธิตามเงื่อนไขหลักเกณฑ์ที่กองทุนกําหนดได้ทางเว็บไซต์ กยศ.
กองทุนจึงขอเชิญชวนผู้กู้ยืมร่วมรับสิทธิตามมาตรการดังกล่าว เพื่อส่งต่อโอกาสทางการศึกษาให้นักเรียน นักศึกษารุ่นน้องอีกด้วย หากมีข้อสงสัยสามารถสอบถามเพิ่มเติมได้ที่ กยศ. call center 0 2016 4888 หรือ Line@กยศ.” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-‘รองปลัดแรงงาน’ ปิดอบรมนักบริหารแรงงานระดับกลาง ‘พัฒนา ขรก. สานพลังขับเคลื่อนภารกิจ ก.แรงงาน’
วันศุกร์ที่ 21 สิงหาคม 2563
‘รองปลัดแรงงาน’ ปิดอบรมนักบริหารแรงงานระดับกลาง ‘พัฒนา ขรก. สานพลังขับเคลื่อนภารกิจ ก.แรงงาน’
รองปลัดกระทรวงแรงงาน ปิดการฝึกอบรมหลักสูตรนักบริหารแรงงานระดับกลาง รุ่นที่ 19 พัฒนาและสร้างเครือข่ายข้าราชการ แลกเปลี่ยนความคิดเห็น และประสบการณ์ร่วมกัน สานพลังในการขับเคลื่อนภารกิจของกระทรวงแรงงาน
วันนี้ (21ส.ค. 63) เวลา 09.00 น. นายสุรพล พลอยสุข รองปลัดกระทรวงแรงงาน เป็นประธานในพิธีปิดการฝึกอบรมหลักสูตร นักบริหารแรงงานระดับกลาง รุ่นที่ 19 ณ ห้องโคโค่ฮัท โรงแรมโคโค่วิว อําเภอเมือง จังหวัดสมุทรสงคราม โดย รองปลัดกระทรวงแรงงาน กล่าวว่า “ในการบริหารงานนั้นหลีกเลี่ยงไม่ได้ที่จะประสบปัญหาและอุปสรรค เพราะฉะนั้น นักบริหารที่ดีจึงต้องมีจิตใจเข้มแข็ง อดทน เสียสละ ทุ่มเท มุ่งปฏิบัติงานด้วยความซื่อสัตย์ สุจริต และเที่ยงธรรม เพื่อให้บรรลุเป้าหมายของการทํางาน ประกอบกับในปัจจุบันสังคมมีการเปลี่ยนแปลงอย่างรวดเร็ว ความก้าวหน้าทางเทคโนโลยีก่อให้เกิดความรู้ใหม่ๆ อย่างกว้างขวาง ดังนั้น ข้าราชการทุกคนจึงควรที่จะพัฒนาตนเองให้ทันต่อการเปลี่ยนแปลงและนวัตกรรม ด้วยการแสวงหาความรู้ในทุกมิติเพื่อพัฒนาตนเองและพัฒนางานในหน้าที่ที่รับผิดชอบอย่างต่อเนื่อง การฝึกอบรมของพวกเราทุกคนในครั้งนี้ คงมิใช่เพียงแค่ว่าเมื่อจบการฝึกอบรมแล้วต่างคนต่างไป หรือเพียงแต่ทําเอกสารรายงานผลงานทางวิชาการเก็บไว้ โดยมิได้นําความรู้ที่ได้ไปใช้หรือปฏิบัติ
ในการทํางาน ทุกท่านได้มีการพัฒนาและสร้างเครือข่ายที่มีการแลกเปลี่ยนความคิดเห็น และประสบการณ์ร่วมกัน มีการปรึกษาวางแผนงาน โดยมีจุดมุ่งหมาย เพื่อสานพลังในการขับเคลื่อนภารกิจของกระทรวงแรงงาน ดังนั้น จึงขอให้ท่านทั้งหลายนําความรู้ทั้งภาคทฤษฎีและปฏิบัติไปประยุกต์ใช้ในการปฏิบัติงานอย่างเต็มความสามารถ”
การฝึกอบรมหลักสูตรนี้ จัดขึ้นระหว่างวันที่ 10 - 21 สิงหาคม 2563 รวมระยะเวลาในการอบรมตลอดหลักสูตร 12 วัน โดยมีผู้เข้ารับการฝึกอบรมเป็นข้าราชการระดับชํานาญการและชํานาญงาน จากทุกหน่วยงานในสังกัดกระทรวงแรงงาน รวม 40 คน
รัฐบาลไทย-ข่าวทำเนียบรัฐบาล-นรม. รับทราบรายงานผลการแข่งขันโครงการ Chivas The Venture และมอบรางวัล Prime Minister Award : National Startup 2017 แก่ บริษัท ดิจิโอ (ประเทศไทย) จำกัด
วันอังคารที่ 19 ธันวาคม 2560
นรม. รับทราบรายงานผลการแข่งขันโครงการ Chivas The Venture และมอบรางวัล Prime Minister Award : National Startup 2017 แก่ บริษัท ดิจิโอ (ประเทศไทย) จํากัด
นรม. รับทราบรายงานผลการแข่งขันโครงการ Chivas The Venture และมอบรางวัล Prime Minister Award : National Startup 2017 แก่ บริษัท ดิจิโอ (ประเทศไทย) จํากัด
วันนี้ (19 ธันวาคม 2560) เวลา 8.45 น. ณ ห้องโถงกลางชั้น 1 ตึกบัญชาการ 1 ทําเนียบรัฐบาล ก่อนการประชุมคณะรัฐมนตรี นายสุวิทย์ เมษินทรีย์ รัฐมนตรีว่าการกระทรวงวิทยาศาสตร์และเทคโนโลยี นําคณะตัวแทนจาก บริษัท สยามออร์แกนิค จํากัด และบริษัท ดิจิโอ (ประเทศไทย) จํากัด มาพบ พลเอก ประยุทธ์ จันทร์โอชา นายกรัฐมนตรี เพื่อรายงานผลการแข่งขันโครงการ Chivas The Venture และมอบรางวัล Prime Minister Award : National Startup 2017 แก่ บริษัท ดิจิโอ (ประเทศไทย) จํากัด
โอกาสนี้ รัฐมนตรีว่าการกระทรวงวิทยาศาสตร์และเทคโนโลยี กล่าวรายงานว่าผลของการแข่งขันโครงการ Chivas The Venture ซึ่งเป็นโครงการที่สนับสนุนกิจการเพื่อสังคม (Social Enterprise) และดําเนินการเป็นปีที่ 3 แล้ว โดยเป็นการประกวดการค้นหาธุรกิจที่มีแนวคิดใหม่ ๆ และสร้างสรรค์สิ่งดี ๆ ต่อสังคม เพื่อชิงเงินรางวัล 1 ล้านเหรียญดอลลาร์สหรัฐฯ จากผู้ร่วมการประกวด 33 ประเทศทั่วโลก ซึ่งมีตัวแทนจากประเทศไทยเข้าร่วมแข่งขันกับนักธุรกิจทั่วโลกกว่า 30 ประเทศ ที่นครลอสแอนเจลิส สหรัฐอเมริกา เมื่อเดือนกรกฎาคมที่ผ่านมา ซึ่งทีม บริษัท สยามออร์แกนิค จํากัด นําโดย นายปีตาชัย เดชไกรศักดิ์ ในฐานะผู้จัดการบริษัท สามารถชนะเลิศโครงการ Chivas The Venture ปีที่ 3 มาได้ โดย นายกรัฐมนตรี ได้กล่าวแสดงความชื่นชมและเป็นกําลังใจให้กับผู้ชนะเลิศโครงการดังกล่าว
ต่อจากนั้น นายกรัฐมนตรี ได้มอบรางวัล Prime Minister Award : National Startup 2017 แก่ตัวแทน บริษัท ดิจิโอ (ประเทศไทย) จํากัด ในฐานะผู้พัฒนาและให้บริการระบบชําระเงินและกระเป๋าเงินอิเล็กทรอนิกส์ (e-wallet) ซึ่งรางวัลนี้จะมอบให้กับสตาร์ทอัพไทยที่มีผลงานโดดเด่นในช่วง 1 ปีที่ผ่านมา เพื่อเป็นการประกาศเกียรติคุณและเชิดชูเกียรติให้แก่ผู้มีส่วนร่วมในการส่งเสริม สนับสนุนและพัฒนาระบบนิเวศสําหรับสตาร์ทอัพและเสริมสร้างความเข้มแข็งให้กับสตาร์ทอัพ เพื่อให้มีศักยภาพทางธุรกิจที่สามารถแข่งขันในประเทศไทย พร้อมก้าวสู่ตลาดต่างประเทศในระดับสากลได้
*****************************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ทำความสะอาดรถมอเตอไซค์และหมวกกันน็อก เพื่อป้องกันเชื้อไวรัสโควิด-19
วันพฤหัสบดีที่ 14 พฤษภาคม 2563
ทําความสะอาดรถมอเตอไซค์และหมวกกันน็อก เพื่อป้องกันเชื้อไวรัสโควิด-19
มีวิธีการอย่างไรบ้าง
รัฐบาลไทย-ข่าวทำเนียบรัฐบาล-กลุ่มผู้ชุมนุมเขื่อนหัวนา จ.ศรีษะเกษ (กลุ่มโนนสังข์) พอใจในแนวทางแก้ปัญหาของกระทรวงเกษตรกรและสหกรณ์
วันอังคารที่ 21 มกราคม 2563
กลุ่มผู้ชุมนุมเขื่อนหัวนา จ.ศรีษะเกษ (กลุ่มโนนสังข์) พอใจในแนวทางแก้ปัญหาของกระทรวงเกษตรกรและสหกรณ์
กลุ่มผู้ชุมนุมเขื่อนหัวนา จ.ศรีษะเกษ (กลุ่มโนนสังข์) พอใจในแนวทางแก้ปัญหาของกระทรวงเกษตรกรและสหกรณ์ และยินดีรับจะดําเนินการตามข้อตกลงร่วมกัน ยืนยันจะไม่เดินทางไปชุมนุมที่หน้ากระทรวงเกษตรและสหกรณ์ตามที่ได้แจ้งไว้
นายธนา ชีรวินิจเลขานุการรัฐมนตรีว่าการกระทรวงเกษตรและสหกรณ์ เปิดเผยว่า รัฐมนตรีว่าการกระทรวงเกษตรและสหกรณ์ (นายเฉลิมชัย ศรีอ่อน) ได้มอบหมายให้ลงพื้นที่พร้อมกับรองอธิบดีกรมชลประทาน (นายสุชาติ เจริญศรี) เข้าร่วมเจราจากับนายกฤษกร ศิลารักษ์ ที่ปรึกษากลุ่มโนนสังข์ และผู้แทนกลุ่มจํานวน 30 คน ที่โครงการชลประทานศรีษะเกษ ซึ่งกลุ่มดังกล่าวได้แจ้งการชุมนุมและนัดหมายเดินทางไปชุมนุมที่หน้ากระทรวงเกษตรและสหกรณ์ในวันที่ 20-27 ม.ค.นี้ เพื่อติดตามเร่งรัดให้รัฐบาลแก้ปัญหาผลกระทบจากการก่อสร้างเขื่อนหัวนา จ.ศรีษะเกษ ซึ่งจากการเจรจาสรุปว่าทางกลุ่มมีความพอใจในแนวทางการแก้ปัญหา และจะไม่เดินทางไปชุมนุมตามที่ได้แจ้งการชุมนุมไว้และมีข้อตกลงจากการเจรจา 4 ข้อดังนี้
1) ทางกลุ่มต้องการให้กระทรวงเกษตรและสหกรณ์เร่งจัดประชุมคณะกรรมการแก้ไขปัญหาราษฎรผู้ได้รับผลกระทบจากเขื่อนหัวนา ซึ่งได้แจ้งในที่ประชุมว่าจะนําเสนอ ครม. ได้ในวันที่ 28ม.ค. 63 นี้ เพื่อเห็นชอบการเพิ่มผู้แทนภาคประชาชน 3 คน และผู้แทนภาคราชการตามสัดส่วน และจะจัดประชุมคณะกรรมการให้ได้ภายใน 11 ก.พ.63
2) กรณีที่ดินชุดแรกที่มีการรังวัดที่ดินเสร็จแล้ว 519 แปลง จะเร่งดําเนินการตามแผน 5 ขั้นตอน และจะนําเสนอคณะกรรมการฯ ประชุมพิจารณา และจะนําเสนอ ครม. เห็นชอบ เพื่อขอสนับสนุนงบกลางต่อไป คาดว่าจะสามารถจ่ายค่าชดเชยได้ภายในเดือน พ.ค.63
3) กรณีที่ดินหนองจระเข้ ซึ่งปัจจุบันสภาพพื้นที่เปลี่ยนแปลงไปจากเดิมมาก แต่มีแผนที่ รว.43 ก.เดิมอยู่แล้ว จะให้ผู้เชี่ยวชาญด้านแผนที่นํามาครอบกับแผนที่ภาพถ่ายทางอากาศเดิม เพื่อพิสูจน์สิทธิ์โดยเร็วต่อไป
4) กรณีรายชื่อเกษตรกร จํานวน 7,482 ราย ที่ยื่นคําร้องให้พิสูจน์ ได้ส่งให้ฝ่ายจัดหาที่ดิน กรมชลประทาน ดําเนินการเรื่องพิสูจน์สิทธิ์ให้แล้วเสร็จภายในปี 2563 โดยไม่ต้องเสนอคณะอนุกรรมการอีกแล้ว
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-โฆษกรัฐบาลระบุร่าง พ.ร.บ. หลักประกันสุขภาพฯ ฉบับใหม่ ประชาชนยังคงได้รับสิทธิประโยชน์ในการดูแลบริการสุขภาพเช่นเดิม
วันพุธที่ 21 มิถุนายน 2560
โฆษกรัฐบาลระบุร่าง พ.ร.บ. หลักประกันสุขภาพฯ ฉบับใหม่ ประชาชนยังคงได้รับสิทธิประโยชน์ในการดูแลบริการสุขภาพเช่นเดิม
โฆษกรัฐบาลระบุร่าง พ.ร.บ. หลักประกันสุขภาพฯ ฉบับใหม่ ประชาชนยังคงได้รับสิทธิประโยชน์ในการดูแลบริการสุขภาพเช่นเดิม และไม่มีการลิดรอนสิทธิ์ในการดูแลบริการสุขภาพต่าง ๆ ของประชาชนแต่อย่างใด
วันนี้ ( 20 มิ.ย. 60) เวลา 14.30 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่ง พลเอก ประยุทธ์ จันทร์โอชา นายกรัฐมนตรี เป็นประธานฯ พลโท สรรเสริญ แก้วกําเนิด โฆษกประจําสํานักนายกรัฐมนตรี ได้กล่าวถึงเรื่องที่นายกรัฐมนตรีมอบหมายให้รัฐมนตรีว่าการกระทรวงสาธารณสุข รายงานปัญหาข้อขัดข้องเกี่ยวกับเวทีประชาพิจารณ์จากกรณี (ร่าง) พระราชบัญญัติหลักประกันสุขภาพแห่งชาติ (ฉบับที่..) พ.ศ. .... ซึ่งเป็น พ.ร.บ.หลักประกันสุขภาพฉบับใหม่ ให้ที่ประชุมครม. รับทราบเนื่องจากเป็นปัญหาร่วมกันของทุกหน่วย โดยพระราชบัญญัติประกันสุขภาพฯ ได้มีการใช้กฎหมายดังกล่าวมาตั้งแต่ปี 2545 โดยมุ่งเน้นการซ่อมสุขภาพหรือการรักษาเป็นหลัก จึงมีคําว่า “ 30 บาทรักษาทุกโรค” โดยมีหน่วยงานหลักที่รับผิดชอบคือกระทรวงสาธารณสุขในฐานะเป็นผู้บริการกับสํานักงานหลักประกันสุขภาพแห่งชาติ (สปสช.) ในฐานะผู้ซื้อบริการ ซึ่งการทํางานที่ผ่านมาทั้ง 2 หน่วยงานอาจจะไม่ได้ติดต่อประสานงานกันเท่าที่ควร แต่ปัจจุบันภายใต้การบริหารราชการแผ่นดินของรัฐบาลชุดนี้ กระทรวงสาธารณสุขกับ สปสช. ได้มีการติดต่อประสานงานระหว่างกันดีขึ้นโดยลําดับ รวมทั้งคณะรักษาความสงบแห่งชาติ (คสช.) ได้เคยออกคําสั่งตามมาตรา 44 รัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2557 เพื่อแก้ไขปัญหาข้อขัดข้องให้บางส่วนแล้ว
ทั้งนี้ รัฐมนตรีว่าการกระทรวงสาธารณสุข ได้รายงานที่ประชุมรับทราบว่า ในการปรับปรุงร่างพระราชบัญญัติดังกล่าว ขณะนี้อยู่ระหว่างการรับฟังความคิดเห็นจากประชาชนทุกภาคส่วนและหน่วยงานต่าง ๆ โดยได้มีการเปิดเวทีรับฟังความคิดเห็น 4 ครั้ง ในส่วนของภูมิภาค 3 ครั้ง และในส่วนของพื้นที่กรุงเทพมหานคร ซึ่งได้เปิดรับฟังความคิดเห็นในช่วงสัปดาห์ที่ผ่านมา อย่างไรก็ตามแม้ทุกอย่างจะเป็นไปตามขั้นตอน แต่ปรากฏว่ายังมีบุคคลบางกลุ่มพยายามที่จะล้มเวทีประชาพิจารณ์หรือการรับฟังความคิดเห็นดังกล่าว นายกรัฐมนตรี จึงมอบหมายให้กระทรวงสาธารณสุข ไปดําเนินการชี้แจงทําความเข้าใจกับประชาชนทุกภาคส่วน โดยรัฐมนตรีว่ากระทรวงสาธารณสุข แจ้ว่า พรุ่งนี้ (21 มิ.ย.60) เวลา 09.00 น. ณ โรงแรมเซ็นทรา ศูนย์ราชการและคอนเวนชั่นเซ็นเตอร์ แจ้งวัฒนะ ผู้ที่เกี่ยวข้องจะจัดเวทีเสวนาให้ความรู้หน่วยงานต่าง ๆ ที่เกี่ยวข้อง และเชิญสื่อมวลชนทุกสาขาไปร่วมรับฟังด้วย โดยจะมีการนํา พ.ร.บ. ประกันสุขภาพฉบับเดิมกับร่าง พ.ร.บ.ประกันสุขภาพ ฉบับใหม่มาเปรียบเทียบชี้แจงให้เห็นถึงความแตกต่างระหว่างกัน รวมถึงสิทธิประโยชน์และการดูแลต่าง ๆ ที่ประชาชาได้รับ อย่างไรก็ตาม ร่าง พ.ร.บ.หลักประกันสุขภาพ ฉบับใหม่ ไม่ได้มีการลิดรอนสิทธิ์ในการดูแลบริการสุขภาพต่าง ๆ ของประชาชนแต่อย่างใด ยืนยันประชาชนยังคงได้รับสิทธิประโยชน์ในการรับบริการต่าง ๆ ด้านสาธารณสุขและบริการสุขเช่นเดิม
----------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมช.พาณิชย์ แจงสังคมเข้าใจผิดกรณีพรบ.ข้าว นำข้อมูลเก่ามาเผยแพร่
วันพุธที่ 20 กุมภาพันธ์ 2562
รมช.พาณิชย์ แจงสังคมเข้าใจผิดกรณีพรบ.ข้าว นําข้อมูลเก่ามาเผยแพร่
น.ส.ชุติมา บุณยประภัศร รมช. พาณิชย์ เปิดเผยถึงกรณีพ.ร.บ. ข้าว ที่กําลังเป็นที่สนใจของสังคมว่า มีการเอาข้อมูลที่ค่อนข้างสับสนที่ยังไม่ได้แก้ไข ไม่เป็นปัจจุบันมาเสนอกับสังคมผ่านสื่อต่างๆ
และเอาความเห็นของตนที่เคยถูกถามในร่างเดิมก่อนมีการปรับแก้ เมื่อปลายปีที่แล้ว มากล่าวถึงในสื่อต่างๆ ในลักษณะที่อาจทําให้สังคมเข้าใจคลาดเคลื่อนว่า มีความเห็นตรงข้ามกับพลเอกประยุทธ์ จันทร์โอชา นายกรัฐมนตรีในฐานะที่กระทรวงพาณิชย์เป็นหน่วยงานหนึ่งที่ได้เสนอความเห็นประกอบร่างฯ ฉบับที่ สนช. ส่งมาให้คณะรัฐมนตรีให้ความเห็นซึ่งกระทรวงพาณิชย์ไม่เห็นด้วยในหลายประเด็น และเสนอความเห็นที่ควรปรับแก้ ตั้งแต่เมื่อปลายปีที่แล้ว ซึ่งในร่างฉบับที่จะเสนอสนช. พิจารณาในวันที่ 20 ก.พ. นี้ ได้มีการแก้ไขตามที่กระทรวงพาณิชย์เสนอขอแก้เป็นส่วนใหญ่แล้ว
น.ส. ชุติมา กล่าวย้ําว่าร่าง พ.ร.บ. ฉบับนี้ เป็นร่างของ สนช. ซึ่งกระทรวงพาณิชย์มีผู้แทน 1 คน ในกรรมาธิการวิสามัญที่ขอปรับแก้ เพื่อให้กฎหมายที่ออกมาเป็นประโยชน์กับทุกฝ่ายมากที่สุดเท่าที่จะทําได้แม้แต่นายกรัฐมนตรีเอง ก็พยายามจะชี้ให้เห็นว่า มีความเข้าใจคลาดเคลื่อน ร่างที่ได้แก้ไขแล้ว ต่างจากร่างเดิมที่ สนช. เคยเสนอมา โดยเฉพาะในเรื่องเมล็ดพันธุ์ชาวนาจะไม่ได้รับผลกระทบแบบที่อยู่ในกระแสที่เข้าใจผิดทั้งนี้ เป็นเรื่องที่จะต้องพิจารณาตามขั้นตอนใน สนช. ซึ่งรัฐบาลไม่สามารถไปชี้นําได้และขอให้อย่าหลงเชื่อข่าวสับสนที่สร้างความเข้าใจผิดอยู่ในขณะนี้
รัฐบาลไทย-ข่าวทำเนียบรัฐบาล-"วราวุธ" คุมเข้ม อช.ดอยผ้าห่มปก เพิ่มการลาดตระเวนดับไฟป่า
วันจันทร์ที่ 13 เมษายน 2563
"วราวุธ" คุมเข้ม อช.ดอยผ้าห่มปก เพิ่มการลาดตระเวนดับไฟป่า
"วราวุธ" คุมเข้ม อช.ดอยผ้าห่มปก เพิ่มการลาดตระเวนดับไฟป่า
"วราวุธ" คุมเข้ม อช.ดอยผ้าห่มปก เพิ่มการลาดตระเวนดับไฟป่า
วันที่ 10 เมษายน 2563 เวลา 14.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ลงพื้นที่ตรวจเยี่ยมให้กําลังใจเจ้าหน้าที่และให้แนวทางการดําเนินงานแก้ไขปัญหาไฟป่าและหมอกควัน และการปรับปรุงสถานที่ต่าง ๆ ในพื้นที่อุทยานแห่งชาติดอยผ้าห่มปก ต.โป่งน้ําร้อน อ.ฝาง จ.เชียงใหม่ โดยในการดําเนินงานให้เพิ่มการลาดตระเวรการดับไฟป่าในพื้นที่เสี่ยงให้มากขึ้นควบคู่ไปกับการทําความเข้าใจและขอความร่วมมือกับประชาชนในพื้นที่ให้เข้ามามีส่วนร่วมในการดําเนินงาน โดยให้ประสานกับฝ่ายปกครอง ทหาร ตํารวจ และประชาชนจิตอาสา ร่วมดําเนินงานด้วย สําหรับการปรับปรุงสถานที่ท่องเที่ยว เพื่อเตรียมพร้อมให้บริการนักท่องเที่ยวหลังสถานการณ์โควิด - 19 คลี่คลาย โดยให้จัดทําสิ่งอํานวยความสะดวกต่างๆ เช่น ทางลาดห้องน้ํา ที่จอดรถ สําหรับเด็กเล็ก ผู้สูงวัย ผู้พิการ หรือผู้ที่มีความจําเป็นในการใช้รถเข็น เป็นต้น
ทั้งนี้ ในตอนท้ายรัฐมนตรีว่าการกระทรวงทรัพยากรธรรมชาติและสิ่งแวดล้อม ได้มอบเสบียงอาหารและสิ่งขอจําเป็นให้แก่เจ้าหน้าที่ปฏิบัติงาน โดยโอกาสนี้ได้ขอบคุณเจ้าหน้าที่ทุกท่านและขอให้ทุกท่านทํางานด้วยความอดทนในการปฏิบัติหน้าที่เพื่อดูแลผืนป่าซึ่งเป็นทรัพย์แผ่นดินของประเทศแห่งนี้ ทั้งนี้ ในการปฏิบัติงานขอให้คํานึงถึงความปลอดภัยในการทํางานเป็นอันดับแรกด้วย
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ ร่วมพิธีทำบุญตักบาตรถวายเป็นพระราชกุศล ครบรอบ 1 ปี วันสวรรคต รัชกาลที่ 9
วันจันทร์ที่ 16 ตุลาคม 2560
รมว.กระทรวงดิจิทัลฯ ร่วมพิธีทําบุญตักบาตรถวายเป็นพระราชกุศล ครบรอบ 1 ปี วันสวรรคต รัชกาลที่ 9
รมว.กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลฯเพื่อเศรษฐกิจและสังคม (ดีอี) พร้อมภริยา และผู้บริหารกระทรวงดิจิทัลฯ ร่วมพิธีบําเพ็ญกุศลเพื่อถวายเป็นพระราชกุศลครบรอบ 1 ปี วันสวรรคต พระบาทสมเด็จพระปรมินทรมหาภูมิพลอดุลยเดช บรมนาถบพิตร ซึ่งในงานประกอบด้วยพิธีพระสงฆ์สวดพระพุทธมนต์ และพิธีทําบุญตักบาตร พระสงฆ์จํานวน 89 รูป โดยมี พลเอก ประยุทธ์ จันทร์โอชา นายกรัฐมนตรี เป็นประธานในพิธี เมื่อวันที่ 13 ตุลาคม 2560 ณ ตึกสันติไมตรี ทําเนียบรัฐบาล เขตดุสิต กรุงเทพฯ
**************************
รัฐบาลไทย-ข่าวทำเนียบรัฐบาล-ธพส. เปิดเวทีรับฟังความคิดเห็นครั้งที่ 2 โครงการพัฒนาพื้นที่ศูนย์ราชการฯ โซน C สรุปผลการศึกษาด้านสิ่งแวดล้อมโครงการ
วันอังคารที่ 11 สิงหาคม 2563
ธพส. เปิดเวทีรับฟังความคิดเห็นครั้งที่ 2 โครงการพัฒนาพื้นที่ศูนย์ราชการฯ โซน C สรุปผลการศึกษาด้านสิ่งแวดล้อมโครงการ
กรรมการผู้จัดการ บริษัท ธนารักษ์พัฒนาสินทรัพย์ จํากัด (ธพส.) เป็นประธานเปิดการประชุมรับฟังความคิดเห็นของประชาชน ครั้งที่ 2 โครงการพัฒนาพื้นที่ส่วนขยาย ศูนย์ราชการเฉลิมพระเกียรติ ๘๐ พรรษา ๕ ธันวาคม ๒๕๕๐ โซน C
เมื่อวันที่ 10 สิงหาคม 2563 เวลา 09.00 น. ณ ห้องประชุมออดิทอเรียม ชั้น 2 อาคารศูนย์ประชุมทรงกลม โรงแรมเซ็นทรา บาย เซ็นทารา ศูนย์ราชการและคอนเวนชันเซ็นเตอร์ แจ้งวัฒนะ ดร.นาฬิกอติภัค แสงสนิท กรรมการผู้จัดการบริษัท ธนารักษ์พัฒนาสินทรัพย์ จํากัด (ธพส.) ให้เกียรติเป็นประธานเปิดการประชุมรับฟังความคิดเห็นของประชาชน ครั้งที่ 2 โครงการพัฒนาพื้นที่ส่วนขยาย ศูนย์ราชการเฉลิมพระเกียรติ ๘๐ พรรษา ๕ ธันวาคม ๒๕๕๐ โซน C ซึ่งมีหน่วยงานภาครัฐ ภาคเอกชน และประชาชนเข้าร่วมการประชุมกว่า 100 คน
ดร.นาฬิกอติภัค แสงสนิท กรรมการผู้จัดการ ธพส. กล่าวว่า ธพส. ให้ความสําคัญอย่างยิ่งกับการดูแลด้านสิ่งแวดล้อมของประชาชนและชุมชนโดยรอบศูนย์ราชการฯ รวมทั้งจัดให้มีการรับฟังความคิดเห็นของประชาชน และผู้มีส่วนได้เสีย ตั้งแต่ระยะเริ่มต้นจนสิ้นสุดตามแผนการศึกษาของโครงการพัฒนาพื้นที่ส่วนขยาย ศูนย์ราชการเฉลิมพระเกียรติฯ โซน C โดยในวาระนี้เป็นการประชุมเพื่อสรุปผลการศึกษาด้านสิ่งแวดล้อม ได้แก่ มาตรการป้องกันและแก้ไขผลกระทบด้านสิ่งแวดล้อม และมาตรการติดตามตรวจสอบผลกระทบสิ่งแวดล้อม ซึ่งผลจากการศึกษาวิเคราะห์สรุปได้ว่า ในการก่อสร้างและดําเนินการโครงการ จะไม่ส่งผลกระทบต่อคุณภาพสิ่งแวดล้อมอย่างมีนัยสําคัญ ทั้งด้านคุณภาพอากาศ เสียง และความสั่นสะเทือน ยังอยู่ในเกณฑ์มาตรฐานตามที่กฎหมายกําหนด รวมทั้งผลกระทบด้านการจราจรในระยะก่อสร้างและในระยะดําเนินการ อย่างไรก็ตาม ธพส. จะดําเนินการควบคุมกํากับดูแลให้มีการปฏิบัติตามมาตรการป้องกันและแก้ไขผลกระทบสิ่งแวดล้อมที่กําหนดไว้อย่างเคร่งครัด โดยภายหลังการประชุม มีการสอบถามเพื่อรวบรวมความคิดเห็นและข้อเสนอแนะต่อโครงการฯ ไปพิจารณาประกอบในการปรับปรุงการจัดทํารายงานการศึกษาด้านสิ่งแวดล้อมให้มีความสมบูรณ์ และครอบคลุมครบถ้วนยิ่งขึ้น โดยผู้สนใจสามารถติดตามข้อมูลรายละเอียดการดําเนินงานโครงการฯ ได้ที่แฟนเพจ Government Complex ศูนย์ราชการฯ แจ้งวัฒนะ Zone C
ดร.นาฬิกอติภัค แสงสนิท กล่าวเพิ่มเติมว่า การดําเนินงานก่อสร้างศูนย์ราชการเฉลิมพระเกียรติฯ โซน C ขณะนี้ได้ดําเนินการก่อสร้างคืบหน้าไปเป็นไปตามแผนงานที่กําหนดไว้ โดยปัจจุบันโครงการฯ อยู่ระหว่างการดําเนินงานเสาเข็มที่มีกําหนดการแล้วเสร็จภายในเดือนกันยายน 2563 และงานก่อสร้างชั้น Basement นอกจากนี้ยังได้มีการก่อสร้างอาคาร Golden Place แห่งใหม่ เสร็จเรียบร้อยแล้ว ซึ่งถือว่าเป็นอาคารที่มีการก่อสร้างตามมาตรฐานอาคารเขียวไทย รวมทั้ง กองอํานวยการร่วม โซน C ที่ทาง ธพส. ตั้งใจจัดให้เป็นสภากาแฟเพื่อใช้รับรองประชาชนที่ต้องการแจ้งเหตุหรือข้อแนะนําต่างๆ ก็แล้วเสร็จพร้อมเปิดให้บริการเรียบร้อยแล้วเช่นกัน
รัฐบาลไทย-ข่าวทำเนียบรัฐบาล-"ยุติธรรม" พิจารณาแนวทางป้องกัน แก้ไขปัญหา และให้ความช่วยเหลือประชาชน กรณีถูกหลอกลวง
วันอังคารที่ 10 เมษายน 2561
"ยุติธรรม" พิจารณาแนวทางป้องกัน แก้ไขปัญหา และให้ความช่วยเหลือประชาชน กรณีถูกหลอกลวง
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการการจัดการเรื่องราวร้องทุกข์ ประจํากระทรวงยุติธรรม ครั้งที่ ๔/๒๕๖๑
ในวันอังคารที่ ๑๐ เมษายน ๒๕๖๑ เวลา ๐๙.๐๐ น.
ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมคณะกรรมการการจัดการเรื่องราวร้องทุกข์ ประจํากระทรวงยุติธรรม ครั้งที่ ๔/๒๕๖๑
เพื่อติดตามสถานการณ์กรณีที่มีการชักชวนประชาชนเข้าร่วมลงทุนธุรกิจหรือรับผลประโยชน์
อันอาจเข้าข่ายการหลอกลวงประชาชนในพื้นที่ต่างๆ ทั่วประเทศ
พร้อมพิจารณาแนวทางป้องกัน แก้ไขปัญหา และการติดตามให้ความช่วยเหลือประชาชน
โดยมีผู้แทนจากหน่วยงานที่เกี่ยวข้อง เข้าร่วมประชุมฯ
ปลัดกระทรวงยุติธรรม กล่าวว่า ความยากจนเป็นปัญหาหลัก ที่นําไปสู่การถูกหลอกลวง
โดยรูปแบบการหลอกลวงมักเป็นไปในการจูงใจให้เห็นว่ามีค่าตอบแทนหรือผลประโยชน์สูง
ซึ่งประเภทของกิจกรรมที่ใช้ในการหลอกลวง แบ่งได้เป็น ๒ ประเภท คือ
๑) กิจกรรมที่อาศัยกลไกของภาครัฐและสถาบันทางการเงินในการดําเนินการเพื่อให้เกิดความน่าเชื่อถือ
เป็นการหลอกลวงที่มีความรุนแรงสูง และกระจายตัวอย่างรวดเร็ว
และ ๒) กิจกรรมที่ไม่ได้อาศัยกลไกของภาครัฐและสถาบันทางการเงินในการดําเนินการ
แต่ดําเนินการโดยใช้แรงจูงใจ หรือทําให้เห็นถึงผลตอบแทนที่สูงน่าลงทุน มีลักษณะคล้ายแชร์ลูกโซ่
ซึ่งสร้างความเดือดร้อนให้กับประชาชนในวงกว้างเช่นกัน
ทั้งนี้ ขอให้ทุกหน่วยงานในสังกัดกระทรวงยุติธรรม ทั้งส่วนกลางและส่วนภูมิภาค
เร่งรวบรวมข้อมูล และสถานการณ์ปัญหาความเดือดร้อนของประชาชนในพื้นที่ต่างๆ ทั่วประเทศ
โดยเฉพาะปัญหาเงินนอกระบบ และหนี้นอกระบบ
แล้วส่งให้ศูนย์บริการร่วมกระทรวงยุติธรรม เป็นหน่วยงานรวบรวม พร้อมประมวลผลข้อมูลในภาพรวม
เพื่อดําเนินการให้ความช่วยเหลือประชาชน
พร้อมสรุปผลความคืบหน้านําเรียนรัฐมนตรีว่าการกระทรวงยุติธรรมต่อไป